Diari Oficial de la Generalitat Valenciana


Sumari del DOGV 3558, del 11-08-1999 (1999/6948)

ACORD d’1 de juliol de 1999, de la Comissió Territorial d’Urbanisme de València, relatiu a l’expropiació de terrenys pel procediment de taxació conjunta del polígon industrial la Vila de Novetlè.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3558

Data del DOGV
:   11-08-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/6948


Data del document
:   01-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * expropiació

ACORD d'1 de juliol de 1999, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta del polígon industrial la Vila de Novetlè. [1999/X6948]
  
Vist l'expedient remés per l'Ajuntament de Novetlè, relatiu a l'expropiació de terrenys pel procediment de taxació conjunta del polígon industrial la Vila, i de conformitat amb els següents:
  
Antecedents de fet
  
Primer
  
La Comissió Territorial d'Urbanisme de València, en la sessió del 27 d'abril de 1999, va adoptar entre altres el següent acord: suspendre l'aprovació de la taxació conjunta del polígon industrial la Vila de Novetlè, atesa l'existència de deficiències que bàsicament consisteixen en l'incorrecte criteri de valoració utilitzat.
  
Segon
  
Amb data 5 de maig de 1999 té entrada en el Registre de la Comissió Territorial d'Urbanisme de València documentació remesa per la mercantil Promoció Econòmica de Novetlè, SA, consistent en acta de manifestacions per la qual els propietaris renuncien a participar en el Programa per al Desenvolupament d'Actuacions Integrades i sol·liciten l'expropiació a valor inicial.
  
Tercer
  
Respecte de la nova documentació remesa s'ha procedit a sol·licitar un informe al Centre de Gestió Cadastral del Ministeri d'Economia i Hisenda amb data 15 de juny de 1999.
  
Quart
  
Novetlè té Normes Subsidiàries aprovades definitivament per la Comissió Territorial d'Urbanisme de València, en la sessió del 27 de setembre de 1994. En relació amb aquestes normes, amb data 27 de novembre de 1996, s'aprova l'homologació de determinats sectors de SAU a la Llei Reguladora de l'Activitat Urbanística.
  
Amb data 30 d'octubre de 1998 consta, en els arxius de la Comissió Territorial d'Urbanisme de València, la inscripció del Programa per al Desenvolupament d'Actuacions Integrades ?Sòl Industrial la Vila?.
  
Cinquè
  
L'objecte de l'expedient és l'expropiació pel procediment de taxació conjunta dels sòls urbanitzables inclosos en el sector la Vila, amb una superfície aproximada de 10,9 Ha.
  
Sisè
  
La Comissió Informativa de la Comissió Territorial d'Urbanisme de València, en la sessió del 24 de juny de 1999, va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient s'ha tramitat conforme al que estableix l'article 138 i següents del Text Refós de la Llei del Sòl de 1976, per la qual cosa s'han complert les garanties procedimentals exigibles.
  
Segon
  
L'expedient està complet, per la qual cosa es compleix el que estableix l'article 202 del Reglament de Gestió Urbanística.
  
Tercer
  
A la vista de la nova documentació remesa s'aprecia que els propietaris declinen integrar-se com a urbanitzadores en el Programa per al Desenvolupament d'Actuacions Integrades promogut per la mercantil PENSA, i accepten alhora l'expropiació i el pagament segons el seu valor inicial, per això no es pot entendre aplicable el que estableix l'article 27.2 de la Llei Estatal 6/1998, sobre Règim del Sòl i Valoracions.
  
Quart
  
La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb el que estableix l'article 202.6 del Reglament de Gestió Urbanística i l'article 10.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en la sessió de l'1 de juliol de 1999, acorda:
  
1r) Aprovar la taxació conjunta del polígon industrial la Vila de Novetlè.
  
2n) Aprovar les valoracions de béns i drets a expropiar.
  
3r) Declarar la urgent ocupació dels béns i drets afectats.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que puga exercir qualsevol altre recurs que estime oportú.
  
Respecte dels punts 1 i 2 no es pot interposar cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix procedeix notificar aquest acord als interessats titulars de béns i drets que figuren en el projecte d'expropiació, adjuntant-li còpia del full de preu just aprovat en què se'ls comunica que, en el termini de 20 dies hàbils següents al de recepció de tal notificació, podran manifestar per escrit davant aquesta Comissió Territorial d'Urbanisme la seua disconformitat amb la valoració establerta en l'expedient aprovat. Si, en aquest termini, els interessats no formulen oposició a la valoració s'entendrà acceptada la que es fixa en l'acte present d'aprovació de l'expedient, i s'entendrà determinat el preu just definitivament i de conformitat. Aquesta comissió traslladarà els fulls de constrenyiment impugnats, juntament amb l'expedient, al Jurat Provincial d'Expropiació Forçosa de València.
  
València, 1 de juliol de 1999.- El secretari de la Comissió Territorial d'Urbanisme: José Manuel Palau Navarro.